**Lev Praha** oli tšekkiläinen KHL-seura, joka perustettiin vuonna 2012 lakkautetun Lev Popradin tilalle. Lev pelasi KHL-liigassa kaksi kautta, kausina 2012–2013 ja 2013–2014. Toisella kaudellaan joukkue eteni KHL-liigan loppuotteluun ensimmäisenä Venäjän ulkopuolelta tulleena joukkueena. Seura ajautui kuitenkin talousvaikeuksiin ja Lev Praha lopetti toimintansa kokonaan kauden 2013–2014 jälkeen.

Historia
--------

### Seuran perustaminen

Vuonna 2010 perustettiin Tšekissä, Hradec Královén kaupungissa jääkiekkoseura HC Lev Hradec Králové. Sen oli tarkoitus liittyä KHL-liigaan kaudeksi 2010–2011, mutta Tšekin jääkiekkoliitto (ČSLH) ei antanut seuralle lupaa liittyä KHL-liigaan. Tšekin jääkiekkoliiton nihkeän suhtautumisen takia joukkue siirrettiin Popradiin Slovakiaan, missä Lev Poprad liittyi liigaan kaudeksi 2011–2012. Lev Poprad kuitenkin lakkautettiin jo yhden kauden jälkeen.

Loppukauden 2011–2012 aikana Lev Popradin omistuksessa tapahtunut muutos nosti epäilyjä siitä, että joukkuetta oltaisiin siirtämässä takaisin Tšekin puolelle. Maaliskuussa 2012 Tšekin jääkiekkoliitto ilmoitti sallivansa KHL-seuran toimimisen Tšekissä. Huhtikuussa Tšekissä perustettiin samanniminen joukkue HC Lev, joka oli kuitenkin kokonaan eri organisaatio kuin Lev Poprad. Vastaperustettu joukkue haki Tšekin jääkiekkoliitolta lupaa pelata KHL-liigaa Prahassa.

Lev Prahan kotikenttä oli Tipsprt Arena, jonka käytöstä se teki sopimuksen toisen prahalaisseuran, Extraligassa pelaavan, HC Sparta Prahan kanssa. Seurat jakoivat saman kotiareenan. Lev myös pelasi yksittäisiä kotiotteluita suuremmassa O2 Arenassa.

### Kausi 2012–2013

Lev Prahan Petr Vrána, Zdeno Chára ja Ľuboš Bartečko seuran vieraspeliasussa kaudella 2012–2013.
HC Lev Prahan ensimmäisellä KHL-kaudella 2012–2013 joukkueen valmentajana toimi tšekkiläinen Josef Jandač. Joukkueen kapteenina toimi keskushyökkääjä Jiří Novotný. Lev pelasi ensimmäisen KHL-ottelunsa kotikentällään Prahassa Dynamo Riikaa vastaan. Ottelu päättyi Levin 2-1 voittoon. Lev aloitti ensimmäisen KHL-kautensa vahvasti; joukkue voitti kuudesta ensimmäisestä pelistään viisi, ja joukkue johti liigan läntistä konferenssia jonkin aikaa.  Kun NHL-kauden aloitus viivästyi työsulun vuoksi, Lev hankki työsulun ajaksi vahvistuksikseen Jakub Voráčekin, Jiří Hudlerin ja Zdeno Charan.

Vahvistuksista huolimatta Lev pelasi hyvän alkukauden jälkeen pitkän huonon putken, häviten kymmenestä ottelusta yhdeksän. Seuran johto päätti erottaa päävalmentaja Josef Jandačin lokakuun lopussa. Hänen tilalleen tulivat joukkueen entiset kakkosvalmentajat Jiří Kalous ja Vitali Karamnov, jotka toimivat väliaikaisina valmentajina, kunnes Václav Sýkora palkattiin päävalmentajaksi.

Sykoran valmennuksessa tappioputki taittui ja Levin lopullinen sijoitus läntisen konferenssin runkosarjassa oli seitsemäs. Pudotuspeleissä joukkue putosi ensimmäisellä kierroksella hävittyään Moskovan TsSKA:lle otteluvoitoin 4-0. Levin paras pistemies joukkueen ensimmäisellä KHL-kaudella oli Jakub Klepis.

### Kausi 2013–2014

Konferenssivälieräottelu Lokomotivia vastaan O2-areenalla.
Toiselle KHL-kaudelleen 2013–2014 Lev hankki valmentajakseen Kari Jalosen. Hänet pestattiin tehtävään lokakuussa 2013 kauden jo alettua, sillä seuraa valmentanut Václav Sýkora pyysi seurajohdolta lupaa jäädä syrjään valmentajan tehtävistä. Sýkora jatkoi joukkueessa Jalosen kakkosvalmentajana. Jalosen valmennuksessa seura paransi sarjasijoitustaan kauden edetessä. Valmentajavaihdoksen aikaan Lev oli läntisen konferenssin kuudes. Lev varmisti pudotuspelipaikkansa hyvissä ajoin jo tammikuussa ennen runkosarjan päätöskierroksia. Seura sijoittui lopulta runkosarjassa läntisen konferenssin kolmanneksi.

Pudotuspeleissä Lev voitti ensimmäisellä kierroksella Medveščak Zagrebin voitoin 4-0 ja konferenssin välierissä se voitti Donbassin voitoin 4-2. Konferenssivälierävoiton myötä Lev teki KHL-historiaa edetessään konferenssin finaaliin ja liigan neljän parhaan joukkoon ensimmäisenä Venäjän ulkopuolelta tulleena joukkueena. Konferenssifinaaleissa Jaroslavlin Lokomotivia vastaan Lev jatkoi vakuuttavia esityksiään ja eteni Gagarin cupin loppuotteluun voitoin 4-1.

Gagarin cupin loppuottelusarja Metallurg Magnitogorskia vastaan muodostui jännittäväksi. Lev voitti ensimmäisen ottelun, mutta hävisi kaksi seuraavaa. Neljännen ottelun Lev taas voitti. Sarjan viides ja kuudes ottelu ratkesivat vasta jatkoajan jälkeen; viidennen voitti Magnitogorsk, kuudennessa ottelussa Lev tasoitti voitot 3-3:een. Näin loppuottelusarja venyi seitsemänteen otteluun. Seitsemäs ottelu pelattin Magnitogorskissa. Maalirikas ottelu kääntyi pelin puolessavälissä kotijoukkueen eduksi ja Metallurg ratkaisi mestaruuden lopulta itselleen 7-4 voitolla.

### Seuran lopettaminen

Seuraavalle kaudelle 2014–2015 Levin valmentajaksi hankittiin Jukka Rautakorpi. Levin menestyksekäs liigan kakkossijan saavuttanut joukkue oli kuitenkin rakennettu suurella rahalla ja Lev ajautui talousvaikeuksiin. Seuran ongelmat johtivat siihen, että Lev vetäytyi kauden 2014–2015 KHL-liigasta ja seura lopetti toimintansa kokonaan, vain kaksi vuotta perustamisen jälkeen.

Lähteet
-------

1. 1 2  Lev, drugs and healthy nutrition  25.4.2012. khl.ru.  Arkistoitu 11.5.2012. Viitattu 25.11.2012.
2. 1 2  KHL-finalisti lopettaa toimintansa mtv.fi.  Arkistoitu 7.10.2014. Viitattu 2.10.2014.
3. ↑  HC Lev will not play in 2010-11 KHL Championship khl.ru.  Arkistoitu 3.7.2010. Viitattu 9.6.2010. (englanniksi)
4. ↑  Permission granted khl.ru. Viitattu 30.3.2012. (englanniksi)
5. ↑  Sparta to play last home game in Pardubice HC Lev Praha.  Arkistoitu 6.10.2014. Viitattu 3.10.2014. (englanniksi)
6. ↑  LEV wins 2–1 nailbiter in KHL debut  6.9.2012. levpraha.cz.  Arkistoitu 4.5.2014. Viitattu 3.10.2014. (englanniksi)
7. ↑  Lev roars to the summit khl.ru. Viitattu 17.9.2012. (englanniksi)
8. ↑  It´s official! Jakub Voráček and Jiří Hudler will play vs Omsk levpraha.cz. Viitattu 20.9.2012.
9. ↑  LEV to be led by duo of Kalous and Karamnov  27.10.2012. levpraha.cz.  Arkistoitu 4.5.2014. Viitattu 25.11.2012. (englanniksi)
10. ↑  Václav Sýkora is HC LEV´s new head coach  6.11.2012. levpraha.cz.  Arkistoitu 4.5.2014. Viitattu 25.11.2012. (englanniksi)
11. ↑  Standings 2012-2013 khl.ru. Viitattu 3.10.2014. (englanniksi)
12. ↑  KHL 2012-2013 scoreboard.com. Viitattu 3.10.2014. (englanniksi)
13. ↑  Player stats 2012-2013 khl.ru. Viitattu 3.10.2014. (englanniksi)
14. 1 2  KHL kaappasi taas yhden suomalaisen huippuvalmentajan iltasanomat.fi.  Arkistoitu 6.10.2014. Viitattu 3.10.2014. (englanniksi)
15. ↑  Kari Jalosen Lev Praha pelattiin pudotuspeleihin mtv.fi. Viitattu 3.10.2014.
16. ↑  Kontinental Hockey League 2013/2014 HC LEV Praha.  Arkistoitu 30.9.2014. Viitattu 3.10.2014. (englanniksi)
17. ↑  Standings 2013-2014 khl.ru. Viitattu 3.10.2014. (englanniksi)
18. ↑  Kari Jalosen Lev Praha teki KHL-historiaa  10.4.2014. Helsingin Sanomat.  Arkistoitu 6.10.2014. Viitattu 3.10.2014.
19. 1 2  Playoffs 2013-2014 khl.ru. Viitattu 3.10.2014. (englanniksi)
20. 1 2  Kari Jalosen unelma murskaksi KHL-finaaleissa  30.4.2014. Turun Sanomat.  Arkistoitu 6.10.2014. Viitattu 3.10.2014.
21. ↑  KHL-finaalien game sevenissä paukutettiin 11 maalia!  30.4.2014. Iltalehti. Viitattu 3.10.2014.
22. ↑  Jääkiekkoseura Lev Praha vetäytyy KHL:stä  1.7.2014. Etelä-Suomen sanomat. Viitattu 3.10.2014.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kontinental Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

|  |
| --- |
| Bobrov |
|  |
| Venäjä SKA |
|  |
| Venäjä Sotši |
|  |
| Venäjä Spartak |
|  |
| Venäjä Torpedo |
|  |
| Venäjä Vitjaz |

 | 

|  |
| --- |
| Tarasov |
|  |
| Valko-Venäjä Dinamo Minsk |
|  |
| Venäjä Dinamo Moskova |
|  |
| Kiina Kunlun Red Star |
|  |
| Venäjä Lokomotiv |
|  |
| Venäjä Severstal |
|  |
| Venäjä TsSKA |

 | 

|  |
| --- |
| Harlamov |
|  |
| Venäjä Ak Bars |
|  |
| Venäjä Avtomobilist |
|  |
| Venäjä Metallurg |
|  |
| Venäjä Neftekhimik |
|  |
| Venäjä Traktor |

 | 

|  |
| --- |
| Tšernišov |
|  |
| Venäjä Admiral |
|  |
| Venäjä Amur |
|  |
| Venäjä Avangard |
|  |
| Kazakstan Barys |
|  |
| Venäjä Salavat Julajev |
|  |
| Venäjä Sibir |

 |

 |
|  |
| 

|  |
| --- |
| Aiheet |
|  |
| Kaudet | 
* 2008–2009
* 2009–2010
* 2010–2011
* 2011–2012
* 2012–2013
* 2013–2014
* 2014–2015
* 2015–2016
* 2016–2017
* 2017–2018
* 2018–2019
* 2019–2020
* 2020–2021
* 2021–2022
* 2022–2023

 |
|  |
| Pudotuspelit | 
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018

 |
|  |
| Varaustilaisuudet | 
* 2009
* 2010
* 2011
* 2012
* 2013
* 2014
* 2015
* 2016

 |
|  |
| Entiset joukkueet | 
* Venäjä Atlant
* Ukraina Donbass
* Venäjä Himik Voskresensk
* Venäjä Lada Toljatti
* Slovakia Lev Poprad
* Tšekki Lev Praha
* Kroatia Medveščak Zagreb
* Venäjä Metallurg Novokuznetsk
* Venäjä HK MVD
* Venäjä Jugra Hanty-Mansijsk
* Slovakia Slovan Bratislava
* Latvia Dinamo Riika
* Suomi Jokerit

 |

 |

 |

CommonsCommons
Wikimedia Commonsissa on kuvia tai muita tiedostoja aiheesta **Lev Praha**.